**Тема: „Психология на управлението на личния състав в екстремални условия“**

Войната – най-древното изкуство съпътствало човекът от незапомнени времена. Тя има различни тълкувания и интерпретации – дали е заради стремеж да се придобият жизнено важни ресурси? Или се води заради амбициите на лидерите? Или поради други причини? Едва ли може да се даде категоричен отговор.

Войната има различни измерения и фронтове, има различна дълбочина на военните действия. Днес в съвремието войната може да се води по суша, във вода, във въздушното пространство, с развитието на технологиите се отваря и фронт за киберзаплаха с потенциал да засегне комуникационите, технологични компоненти на въоръжението, но и като цяло да се порази високотехнологичната инфраструктура.

В съвремието все повече излиза на преден план асиметричната заплаха, или терористични атаки, бунтове, безредици. Те имат своята специфика и не могат да бъдат третирани като класически военни действия. Възникват внезапно, високо екстремални са и изискват намесата на специалисти и функционални групи имащи съответната подготовка за действия в съответните условия.

Екстремността подлага на изпитание физиката и психиката на отделният специалист до краен предел, като се изисква реакциите му да останат бързи, но осъзнати, психичните му функции и реакции да останат нормални. Екстремността влияе и върху самата функционална група и отделните членове трябва да отговарят на определени условия за да се постигне максимална ефективност.