Във втора глава на дипломната разработка бяха засегнати въпросите свързани с психология на управлението в екстремални условия. Организацията на работа на професионална екстремална психологическа подготовка има своите изисквания за професионална подготовка. Така например професионалното обучение и подготовка трябва да е максимално близко до реалните условия на екстремална дейност, както и да се използват компютърни технологии и технически средства. Постоянно променящите се външни условия изискват съответните корекции и нововъведения в подготовката на специалисти с екстремен профил. При не добра организация и подготовка за работа в екстремни условия са застрашени както живота и здравето на отделните служители, така и целостта на цялата група.

Обща задача на обучението на ръководителите и специалистите е формирането на екстремно ориентирано съзнание и развитие на интегрирани психични качества – бдителност, оптимално представяне, способност за многовариантност, бързи и адекватни действия. Също така и придобиване на знания и умения за:

* Концентрация, разпределение и задържане на вниманието, развитие на професионална памет, мислене в процес на подготовка и дейност;
* Мисловно моделиране на екстремни условия, успешна дейност, сензорни образи;
* Установяван на контакти, безконфликтна комуникация и преговори с различни етнически групи.

Общи задачи свързани с обучението на ръководители, специалисти и функционални групи:

* Осъществяване на диагностика на всички етапи;
* Осъзнаване на личностно значими ценности и цели на професионалната дейност, увеличаване на дела на ясни, емоционално наситени социални и групови ценности;
* Знания и умения за безопасност и пр.

Обучението чрез екстремни условия може да се приложи само когато има вече съществуващо ниво на подготвеност на лидера.

Екстремно психологическата подготовка се състои от теоретични и практически класове. Теоретичните класове включват лекции и семинари. Практическите се разделят на бой, служба, физическа подготовка. Могат да са или за целият персонал или за отделни специалисти. В допълнение се използват психологически семинари. Теоретичният курс е универсален за всички звена, изпълняващи задачи в екстремни условия, и е насочен към: разбиране на целите, задачите, съдържанието на обучението; понятията „готовност”, „подготвеност”, „умение”, „конфликт”, „безпокойство”, „страх”, „риск”, „опасност”, „адаптация”, „устойчивост на стрес”. Изследват се конгнитивни процеси, психически свойства и състояния.

Практическият курс е под формата на психологически работилници, групови упражнения в процес на активен отдих и пр.

В психологическата подготовка е прието да е включват и нетрадиционни психотехники. Те могат да са адаптирани на базата на техники на Чан, дзен будизъм, „наблюдение на дишането”, „реакция” и пр. Те повишават резултатите от екстремната подготовка и въздействат в по-голяма степен възможностите за професионално приемане, подсъзнание и групово настроение. Успехът в екстремни условия изисква дистанциране от всички преживявания чрез постигне на най-висока степен на бойно психично състояние. Чрез свръхситуативна активност се постига объркване на противника.

Нетрадиционните психотехники могат да се използват за развитие на комуникативни умения, професионална комуникация, умения за правилно излизане от конфликтна ситуация.

Безопасността на специалистите и групата може да се сведе до физическа и психологическа безопасност. Психологическото претоварване, стрес, натрупване на умора свързана с професионалната дейност, мобинг са опасни както за отделният специалист така и за групата.

Необходим е баланс между фокусирането върху мерките за защита и безопасност и рисковете свързани с изпълнение на професионалните задължения. Прекаленото фокусиране върху мерките за защита може да повлияе на изпълнението на служебните задачи.

Като постоянни противопоказания за работа в екстремни условия могат да се посочат:

* Намалена психологическа стабилност и склонност към психическа дезадаптация;
* Функционални промени в организма;
* Дефицити в сетивните органи;
* Пристрастеност към алкохол и наркотици;
* Ниска интелигентност.

Временни противопоказани за работа в екстремни условия на функционална група:

* Липса на сближаване, координация, мобилизация на групата;
* Напрегнати отношения между формални и неформални лидери;
* Неблагоприятен морално-психологически климат.

Фактори предразполагащи към произшествия: консумация на алкохол през деня; алкохолна интоксикация; липса на адекватна нощна почивка (сън под 8 часа); болезнени състояния и неразположения.

До 90

Осигуряването на психологическа подкрепа за специалистите и функционалните групи в екстремни условия е от съществено значение. Чрез нея се мобилизира персонала преди началото и в по време на дейността, постига се вътрешно регулиране, вземат се мерки за рехабилитация и възстановяване. Формата на психологическа подкрепа може да е осигуряване на професионални действия в хода на решаване на бойна задача, както и възстановяване работоспособността на специалистите след като са изпълнили бойните си задачи.

Задачите при психологическа подкрепа се обобщават до:

* Запознаване на персонала със спецификата на ситуацията, взетите решения, задачите;
* Брифинг за личната безопасност;
* Мобилизиране на необходимите професионално важни личностни черти;
* Специализирана психологическа помощ;
* Създаван на атмосфера на другарство, колективизъм, подкрепа, взаимопомощ;
* Рехабилитация и възстановителна дейност;
* Организиране и провеждане на мерки за психологическо въздействие върху участници във въоръжената съпротива или терористи.

Основни техники при психологическа подготовка са обяснени, убеждаване, внушение, демонстрация, упражнение и обучение.

Средствата за въздействие върху специалистите биват материални, визуални, слухово, обонятелни, кинестатични.

Трябва да се има предвид, че формите и методите за решаване на психологически проблеми в екстремни услови трябва да съответстват на възможностите, да не пречат, а да помагат на работата на персонала, а моралната и психологическа насоченост трябва да са обмислени и продуктивни. Ако човек не се ориентира и адаптира бързо към промените в околната среда при екстремни условия е възможно поява на психични заболявания – примерно психоза, неврастения, шизофрения и пр. Възможни са и психосоматични заболявания – например пептична язва, гастрит, заболявания на панкреаса, исхемична болест на сърцето, съдови заболявания.

Адаптацията на ръководители и специалисти от втора категория, към условия на спокоен живот се осъществява с методи и психотехники, насочени предимно към корекция на ценностно-мотивационната сфера.

Рехабилитацията на ръководители и специалисти от първа категория се осъществява с медико-психологически и социално-психологически подходи. Медико-психологическият подход използва химически препарати като транквиланти, хлорпромазин, резерпин, антидепресанти.

Използва се интрапсихологическа и поведенческа психотерапия. Тя изхожда от факта, че ненормалното поведение е следствие от неадекватно тълкуване на чувствата, нуждите и мотивите на човека. Целта е да се намери причината за лошата адаптация към реалността, да се промени поведението, а чрез него и адаптацията към реалността и конкретната ситуация.