Какво е значението на комуникацията в екстремни условия?

Комуникацията е процес на взаимен обмен на информация между две и повече страни. Чрез процеса на комуникация човек се свързва с обкръжаващите го хора, обменят се мисли, идеи, съставят се планове и се изпълняват. Характерно за комуникацията при хората е употребата на езиково-знакова система – словесна или писмена.

Комуникацията може да бъде невербална, но тогава се намалява възможността за предаване на по-сложни логически идеи, което може да е за сметка на по-бързото предаване на съобщението. В условия на екстремни ситуации невербалната комуникация има предимство – предаване на жестове, знаци и прочие, които са разбираеми за участниците във функционалните групи и им помагат бързо да се ориентират, съответно да предприемат необходимите действия. Чрез невербалната комуникация трудно се предават абстрактни идеи, но тя е ефективна когато трябва да се вземат бързи решения, и да се предприемат съответните действия. За да бъде ефективен обмена на информация между участниците във функционалните групи трябва да има постигната конвенция/договореност за каналите и редът, в която се осъществява при екстремни условия. Поради това се налага йерархична структура на комуникация, при която всяко ниво има обмен на информация.

Нетрадиционните психотехники адаптирани на базата на техниките на Чан, дзен будизма:

„конфликт без емоции“, „реакция“, „умствено действие“ може успешно да се използват за развитие на комуникативни умения, професионална комуникация и умения за правилно излизане от конфликтни ситуации. Въз основа на комуникативните умения на участниците във функционалната група зависи колко бързо ще бъде потушен възникнал спор/проблем по време на екстремна ситуация.

Добрата комуникация и обмен на информация е предпоставка за успешно изпълнение на цели и задачите. Съответно не добрата комуникация и липсата на достатъчно информация снижава качеството на изпълнение на задачите и е предпоставка за понасяне на загуби.